T̃arro'mar yapa' e'ñe parro allo'tseney all aspent̃o allempo Yompor Parets gatey Puechemer po'cohuenña . Yapa' allempopa' e'ñe ye'mhuaña ñoñets ñeñt̃ ye'morrtoya entot̃ . Yompor ñeñt̃ nanac partsotets pue'ntaño , po'cohuenñopa' atet̃ cohuentatenan Puechemer , ñeñt̃pa' atet̃ oten : “ Añmapa' ñeñt̃ Nechemer ñeñt̃ nanac nemorrentena , ñapa' ña nanac nocshatene' . ” Ñeñt̃pa' att̃oña aye'choc̈htatenan Puechemer .
